      ஆத்தாவும் அன்னமும் சீனிக்கணக்காயர் வீடு நோக்கிப்  போனார்கள்.  எதிரில் வேலனின் துணைவர் குதிரைமேல் ஏறிக் குடிசை நோக்கிப் போவதைக் கண்டார்கள்.  "வேலவனைக் காப்பதற்கு நம்மா லாமா? வீண்கவலை கொள்ளுவதில் ஆவதென்ன?  ஞாலத்தில் என்பிள்ளை யின்தி றத்தை நானறியக் கணக்காயர் சொன்ன துண்டு!  சோலைஅதோ! அதையடுத்த சிற்றுார் காண்பாய்! தொடர்ந்துவா விரைவாக!" என்றாள் ஆத்தா.  நாலைந்து குதிரைகளில் வாள் பிடித்த நல்லிளைஞர் எதிர்வருதல் இருவர் கண்டார்.   "எங்கிருந்து வருகின்றீர்?" என்றான் ஓர்சேய். "எழில்வேலன் அவ்விடத்தில் வேழ வர்பால்  வெங்குருதிப் போர்செய்து கொண்டி ருக்கும் விழற்குடிசைப் புறமாக வந்தோம்" என்று